Document ID: 31987R1998

*****
ΚΑΝΟΝΙΣΜΟΣ (ΕΟΚ) αριθ. 1998/87 ΤΗΣ ΕΠΙΤΡΟΠΗΣ
της 7ης Ιουλίου 1987
για ορισμένες παρεκκλίσεις για την περίοδο 1987/88 από τον κανονισμό (ΕΟΚ) αριθ. 3587/86 που καθορίζει τους συντελεστές προσαρμογής που θα εφαρμοστούν στις τιμές αγοράς στον τομέα των οπωροκηπευτικών
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
τον κανονισμό (ΕΟΚ) αριθ. 1035/72 του Συμβουλίου της 18ης Μαΐου περί κοινής οργανώσεως αγοράς στον τομέα των οπωροκηπευτικών (1), όπως τροποποιήθηκε τελευταία από τον κανονισμό (ΕΟΚ) αριθ. 1926/87 (2), και ιδίως το άρθρο 16 παράγραφος 4,
Εκτιμώντας:
ότι ο κανονισμός (ΕΟΚ) αριθ. 3587/86 της Επιτροπής της 20ής Νοεμβρίου 1986 (3), όπως τροποποιήθηκε τελευταία από τον κανονισμό (ΕΟΚ) αριθ. 1997/87 (4), καθορίζει τους συντελεστές προσαρμογής που θα εφαρμοστούν στις τιμές αγοράς των προϊόντων που παρουσιάζουν εμπορικά χαρακτηριστικά διαφορετικά από εκείνα του προϊόντος που ελήφθη υπόψη για τον καθορισμό της τιμής βάσεως· ότι φαίνεται αναγκαίο να προβλεφθεί μια προοδευτική εφαρμογή ορισμένων νέων συντελεστών για τις τομάτες, τα ροδάκινα, τα αχλάδια, τα μήλα και τα πορτοκάλια και να γίνει παρέκκλιση για την περίοδο 1987/88, από τους συντελεστές που καθορίζονται από τον προαναφερθέντα κανονισμό·
ότι οι τιμές βάσεως και αγοράς για ορισμένα από τα εν λόγω προϊόντα εφαρμόζονται από 1ης Ιουνίου· ότι συνεπώς ο παρών κανονισμός πρέπει να εφαρμοσθεί την ημερομηνία αυτή·
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχειρίσεως Οπωροκηπευτικών,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Για την περίοδο 1987/88, οι παρεκκλίσεις που περιλαμβάνονται στο παράρτημα του παρόντος κανονισμού επιφέρονται στους συντελεστές που καθορίζονται στα παραρτήματα II, IV, VII, IX και ΧΙ κανονισμού (ΕΟΚ) αριθ. 3587/86.
Άρθρο 2
Ο παρών κανονισμός αρχίζει να ισχύει την ημέρα της δημοσιεύσεώς του στην Επίσημη Εφημερίδα των Ευρωπαϊκών Κοινοτήτων.
Εφαρμόζεται από την 1η Ιουνίου 1987.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 7 Ιουλίου 1987.

Labels: 2
17